《客至》
明代·张元凯

当年结客几人存，野外停骖落日昏。睥睨位高苏季子，浮沉宦薄窦王孙。

镃基不若乘时雨，刺绣何如倚市门。任是风云多变态，故人相见且开樽。

作者简介：苏州吴县人，字左虞。少习《毛诗》。以世职为苏州卫指挥，督运漕粮北上，有功不得叙，自免归。悒悒不得志，以酒自放，酒酣谈天下事，慷慨风发。工诗，有《伐檀斋集》。